วัดหนัง ราชวรวิหาร
วัดหนังเป็นวัดโบราณ สร้างสมัยกรุงศรีอยุธยาในรัชกาลสมเด็จพระสรรเพ็ชญ์ที่ ๙ (พระเจ้า ท้ายสระ) เนื่องจากมีจารึกที่ระฆังโบราณในวัด กล่าวว่า สร้างตั้งแต่ปีพุทธศักราช ๒๒๖๐ ในรัชกาลที่ ๓ สมเด็จพระศรีสุลาลัย พระบรมราชชนนีในพระบาทสมเด็จพระนั่งเกล้าเจ้าอยู่หัว ทรงสถาปนาใหม่ทั้งพระอาราม เนื่องจากท่านเพ็งพระชนนีของสมเด็จพระศรีสุลาลัย มีถิ่นพำนักอยู่ใกล้วัดหนัง สมัยรัชกาลที่ ๕ โปรดให้กรมหมื่นนฤบาลมุขมาตย์ เป็นผู้บูรณปฏิสังขรณ์เสนาสนะต่าง ๆ มีสภาพมั่นคงถาวร ได้รับยกฐานะเป็นพระอารามหลวง เมื่อปีพุทธศักราช ๒๓๘๐ สถานะและที่ตั้ง วัดหนัง เป็นพระอารามหลวงชั้นตรีชนิดราชวรวิหาร ตั้งอยู่เลขที่ ๒๐๐ แขวงบางค้อ เขตจอมทอง กรุงเทพมหานคร มีที่ดินตั้งวัด เนื้อที่ ๑๖ ไร่ ๑ งาน ๓ ตารางวา ที่มา : วัดหนัง ราชวรวิหาร. (๒๕๖๔). ใน กรมการศาสนา , พระอารามหลวง เล่ม ๑. (หน้า ๒๙๔-๒๙๖). กรมการศาสนา.
มหาวิทยาลัยราชภัฏบ้านสมเด็จเจ้าพระยา. สำนักวิทยบริการและเทคโนโลยีสารสนเทศ
ลิงค์ข้อมูลในระบบ Matrix